Hədá bɔ́n bə́ Ísraɛ̂l bá ndzí kig sǎ Gəshurít, tɔ Maakatít, ású tē ńdɔ Geshur bân Maakat bə́ ngə́lə́ á zāŋ Ísraɛ̂l a zaa kwí ámōs yə aná. 14Hə ǹnyie anə́ ndá bod Lévi ńdzɔ̄ bá ndzí kig və́ ngab elíg á bə́ kaba, amú Ńtondôbə, Zambá Ísraɛ̂l énye a ngábə́ ngab elíg dzīé, anə́ ḿból á ngākad nyé. 15Mósɛs a ngávə́ ndá bod Rúben ngab sí anə́ bibəgá byábán bí ngábə́. 16Ǹnyie wabá á ngābə́ nâ: a tíege á Aroer yǎ á nə̄ á kɔmɔlɔ m̀bígílí yā Arnôn, ai é tísɔn e nə́ á ḿbīgīlí á ńkiɛ́, ai obobon ńkǒl ósə a kələ kwí á Madaba. 17Heshbôn ai bə́tísɔn bə́sə̄ bə́ nə́ á óbobon ǹkǒl: Divôn, Bamot Baal, Bet ­Baal Méon, 18Yahtsa, Kedémot, Méfaat, 19Kiryataîm, Sivma ai Sɛret Shahar, á mgbág edzəgəze, 20Bet Péor, mim̀bígílí yā Pisga ai Bet Yeshimot, 21bə́tísɔn bə́sə̄ yā óbobon ńkǒl, ai ǹgúmā éwógē Sihôn, ǹkúkúmá Amorít, yǎ á ngābə́ dzóege á Heshbôn. Mósɛs a ngátəgə nyé a təgə́ fə miǹtómbā yā Madiân: Ewi, Rɛkem, Tsur, Hur ai Rɛva, yǎ bə́ wóge ai Sihôn, bə́ tɔ̄á fə sí tě. 22Ai Balaǎm fə mɔ́n Béor, m̀vímvīgí yā bɔ́n bə́ Ísraɛ̂l bə́ ngáwé ai okəŋ bítá á ńsāmbá yā é bod bə̄vɔ́g bə́ ngáwé.